ཚོགས་ཀུན་གྱི་གཞི་ལྷ་དང་ཤིས་ཚིག་བརྗོད་པ་ལ་རག་ལས་པར་འདོད་པས།སྙིང་ནས་རེ་ལྟོས་འཆའ་སའི་ལྷ་དེར་སྒོ་གསུམ་གུས་པས་ལན་བརྒྱར་འདུད་ཅིང་།ནད་གདོན་རྐྱེན་ངན་ཞི་བ་དང་ཚེ་བསོད་དབང་ཐང་རྒྱས་པ་སོགས་ཅི་བསམ་འདོད་དོན་མ་ལུས་དྲང་བོར་ཞུས་ན།མིའི་རང་བཞིན་གྱི་ནུས་པ་ལས་བརྒལ་བའི་ལྷ་ཀླུ་གཉན་བཙན་མཐུ་བོ་ཆེ་དག་གི་བྱིན་རླབས་མཐུས།ཡིད་རྩེ་གཅིག་སྨོན་པའི་དོན་མཐའ་དག་གེགས་མེད་པར་བདེ་བླག་ཏུ་འགྲུབ་པར་འདོད་ཅིང་།འདོད་ཚུལ་དེ་ལ་བརྟེན་ནས་གླིང་གི་མ་སྲུ་རྣམས་ཀྱིས་བཀྲ་ཤིས་པའི་ཁ་གཡང་དྲོན་མོ་ལས་ཁོ་ཚོའི་ཡིད་ཀྱི་རེ་འདུན་མཐའ་དག་མངོན་འགྱུར་བྱུང་ཏེ་སྲས་དགྲ་ལྷ་རྩེ་བརྒྱད་དབང་ཐང་ཆེ་བ།ལོངས་སྤྱོད་འཛོམས་པ།ནད་མེད་པ།བཀྲ་ཤིས་ཤིང་ཚེ་རིང་བ་བཅས་སྨོན་དོན་གེགས་མེད་ལྷུན་གྱིས་འགྲུབ་པ་ནི་དོན་དངོས་ཀྱི་གནས་ཚུལ་ཞིག་ཡིན་པར་སེམས།དཔེ་དེ་བཞིན་དུ་བོད་མི་རྣམས་ཀྱིས་ནམ་རྒྱུན་ལོ་གསར་དང་དགའ་སྟོན།དུས་སྟོན།གཉེན་སྟོན།བཙས་སྟོན།ཁང་སྟོན།འགྲུབ་སྟོན་སོགས་ལས་དང་མཛད་སྒོ་མང་བོར་ཤིས་ཚིག་བརྗོད་པའི་རྩ་བའང་འདི་ལ་ཐུག་ཡོད།གནག་རབསལས།ད་ནྀ་རྒོད་གསས་ཁམ་པ་འྀས།།གྲ་དང་རྐུན་མ་ཁྲྀད་ལ་ཤོག།།སྐུ་ལ་ཅྀ་གསོལ་ན།བྱ་རྒོད་སླག་པ་གསོལ།།སྟག་ཞུ་ཁྲ་བོ་དབུ་ལ་གསོལ།།སྟག་ཀྱི་སྨང་ར་ཚོམ་ཚོམ་ཅན།།ཟངས་ཀྱིབ་སྤུ་ཞྭ་ལ་ལ།།ཞལ་ནས་ལྕགས་ཀྱི་ཚ་ཚ་ཕྲོ།ཕྱག་ན་ཐུ་ལུམ་མར་པོ་འབསྣམས།།སྤྱན་མྱིག་བཟློག་པས་གནམ་ས་ཁྲུག་པར་བྱེད།།སེ་འོལ་བརྡབས་པས་གནམ་གྱི་ཉྀ་ཟླ་གཟའ་སྐར་ཐང་ལ་ཀློག་པར་བྱེད།།རྐང་པ་བརྡབས་པས་སའི་མཚོ་མོ་གཏྀང་ནས་ཀྲུག་པར་བྱེད།།གྲ་བོའི་སྙིང་དང་མཆན་ལན།སེན་མོ་མཆེ་བ་ཡན་ཅད་རྟགས་སུ་ཁྱེར་ལ་ཤོག།ཅེས་རྒོད་གསས་ཁམ་པ་ཞེས་བྱ་བ་སྐུ་ལ་བྱ་རྒོད་ཀྱི་སློག་པ་གྱོན་ཞིང་དབུ་ལ་པ་ཚབ་པ་སངས་དབང་འདུས་དང་གླང་རུ་ནོར་བུ་ཚེ་རིང་གཉིས་ཀྱིས་བསྒྲིགས་ཤིང་།ལོར་བོད་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་གིས་པར་དུ་བསྐྲུན་པའིགཏམ་ཤུལ་དགའ་ཐང་འབུམ་པ་ཆེ་ནས་གསར་དུ་རྙེད་པའི་བོན་གྱི་གནའ་དཔེ་བདམས་བསྒྲིགསཀྱི་ཤོག་ངོསནསབར་གསལ།